**การประเมินผลโครงการสสส.ปีงบประมาณ 2561**

**โครงการปริศนาศิลปวัฒนธรรมล้านนากับการสื่อสารสร้างสุข**

**ความสำคัญ**

ตำบลแม่แฝกใหม่ อำเภอสันทราย จังหวัดเชียงใหม่ เป็นชุมชนใหม่ที่เกิดจากการอพยพเข้ามาของคนนอกพื้นที่ ด้วยบริบทที่มีโรงงานจำนวนมากและอยู่ไม่ไกลเมืองมากนัก ทำให้มีความหลากหลายทั้งด้านศิลปวัฒนธรรม ประเพณี และความเชื่อ

มีความเจริญค่อนข้างรวดเร็ว สามารถรับความเจริญได้ทุกด้าน เป็นชุมชนใกล้เมือง เป็นพื้นที่ที่มีความเจริญด้านเศรษฐกิจ มีโรงงาน-ฟาร์ม สถานประกอบการขนาดใหญ่หลายแห่ง จึงมีแรงงานต่างถิ่นเข้ามาพักอาศัยเป็นจำนวนมาก จึงทำให้มีสถานบริการต่าง ๆ เกิดขึ้นมากมาย และทำให้ลักษณะภูมิสังคมกลายเป็นชุมชนกึ่งเมือง มีความเป็นชุมชนน้อย มีพฤติกรรมแกร่งแย่งแข็งขันกันทันสมัย ขาดภูมิคุ้มกัน ทำให้วิถีชีวิตของชุมชนที่เปลี่ยนไปค่อนข้างเร็ว ประชาชนส่วนใหญ่ที่มีฐานะยากจน-ปลานกลางหมกมุ่นอยู่กับการทำมาหากิน/หาใช้ ทำให้ไม่มีเวลาให้กับครอบครัว แม้กระทั่งการจะดูแลรักษาสุขภาพตัวเอง ทำให้สถาบันครอบครัวไม่เข้มแข็งทำให้เกิดปัญหาที่บ่อนทำลายความสงบสุข คุณภาพชีวิตของชุมชนค่อนข้างรุนแรง ไม่ว่าจะเป็น ด้านสุขภาพ เศรษฐกิจ สังคม การเมือง สิ่งแวดล้อม กับคนทุกเพศทุกวัย โดยเฉพาะกับเด็ก/เยาวชน ซึ่งมีประสบการณ์ชีวิตน้อย โดยรวมมีอิสระมาก ขาดการควบคุมดูแลใกล้ชิดจากครอบครัว หมกมุ่นและหลงใหลไปตามกระแสยั่วยุ เย้ายวน สารพัดรูปแบบ ในสังคมโลกาภิวัฒณ์ ทำให้เกิดปัญหาสารพัดที่ยากที่จะจัดการแก้ไข-เยียวยา ได้อย่างทั่วถึง และยากที่เท่าทันกับปัญหาสถานการณ์ที่เกิดขึ้น ซึ่งมีการเปลี่ยนแปลง และมีการพัฒนารูปแบบ วิธีการอยู่ตลอดเวลา

การจะรวมกลุ่มทำกิจกรรมของประชาชนในชุมชน โดยอิสระอย่างไม่มีเงื่อนไขจึงเป็นเรื่องยาก โดยเฉพาะเด็ก/เยาวชน เสมือนกับเป็นเป้าเคลื่อนที่ เพราะต้องมีภาระในการเรียน/ทำงานไปตามวัย สุดท้ายก็ต้องออกนอกชุมชน และห่างหายไปในที่สุด การจะชักนำให้อยู่ร่วมกิจกรรมอย่างใดอย่างหนึ่งในชุมชนจึงเป็นเรื่องยาก เพราะเด็ก/เยาวชนในปัจจุบันมีทางเลือกมากมายในการที่จะใช้เวลาแสวงหาสิ่งต่าง ๆ ตามต้องการ ไม่ว่าจะเป็นการเรียน การศึกษา ค้นคว้า ฝึกหัดพัฒนา หลักการ วิชาการ ศิลปวัฒนธรรม ประเพณี สถานที่ท่องเที่ยวพักผ่อน การบันเทิงในรูปแบบต่าง ๆ แต่ที่สำคัญจากพฤติกรรมที่แสดงออกของเด็ก/เยาวชนโดยทั่วไป คือ ความอยากเป็นผู้โดดเด่น มีความสำคัญ เป็นที่สนใจของสังคม ดังนั้น การสร้างแรงจูงใจให้เด็ก/เยาวชน เข้าร่วมกิจกรรมพัฒนาการต่าง ๆ ด้วยความสมัครใจ จึงเป็นเรื่องสำคัญ และต้องคู่ขนานกับความประสงค์ของพ่อแม่ผู้ปกครองในยุคปัจจุบัน คืออยากให้บุตรหลานอยู่ในกรอบของคุณงามความดี มีความตั้งใจในการศึกษาเล่าเรียน เพื่ออนาคตที่ดี

แม้ชุมชนตำบลแม่แฝกใหม่ จะเป็นชุมชนใหม่ มีผู้คนมาจากหลายพื้นที่ มีความแตกต่างหลากหลายในด้านความเชื่อ ศิลปวัฒนธรรม ประเพณี ไม่สามารถยึดเอารูปแบบวิธีการอย่างใดอย่างหนึ่งมาเป็นบรรทัดฐาน ในการประกอบกิจกรรม/พิธีกรรมร่วมกันได้ทั้งหมด แต่ก็ยังมีจุดยืนร่วมกัน คือ ความเป็นชุมชนล้านนา/ภาคเหนือ ซึ่งวิถีชีวิตที่ผูกพันกับการประกอบกิจกรรม พิธีกรรมต่าง ๆ ในประเพณี ๑๒ เดือนตลอดปี โดยเฉพาะประเพณีที่สำคัญ คือ ปีใหม่ล้านนา(สงกานต์) และประเพณียี่เป็ง(ลอยกระทง) และการจัดกิจกรรม/พิธีกรรมที่เกี่ยวข้องกับศาสนา ทั้งงานมงคล และอวมงคล ซึ่งจะซ่อนปริศนาสื่อสารให้ต้องคิด ให้ต้องถาม เช่น การทำซุ้มประตูป่า เครื่องพิธีสืบชาตา ขันตั้ง สะตวง(กระทง) เครื่องสักการะต่าง ๆ เช่น หมากเบ็ง หมากสุม พลูสุ่ม ต้นเทียน ต้นผึ้ง บายศรี เป็นต้น รวมไปถึงศิลปวัฒนธรรมการแสดง การขับร้อง ซึ่งมีคุณค่า มีความงดงามแฝงอยู่ จากการจัดกิจกรรม/พิธีกรรมต่าง ๆ ของชุมชน และหน่วยงานกลุ่มองค์กรต่าง ๆ ที่ผ่านมา แม้ผู้สูงอายุ หรือปราชญ์ชาวบ้าน โดยรวมก็ไม่ได้เข้าใจลึกซึ้งถึงความหมายของกิจกรรม/พิธีกรรม เครื่องของสักการะเหล่านั้นมากนัก อ้างอย่างเดียว ว่าเป็นประเพณีที่ทำสืบทอดกันมา โดยไม่มีคำอธิบายถึงความหมาย หรือคุณค่าของกิจกรรม/พิธีกรรม และเครื่องพิธีกรรมต่าง ๆ เหล่านั้น

ในยุคปัจจุบัน การศึกษาเล่าเรียนของเด็ก นักเรียน เยาวชน นักศึกษา จะเน้นในเรื่องของการตั้งข้อสังเกต ข้อสงสัย ตั้งคำถาม ทำให้เด็ก/เยาวชนไม่สามารถเข้าถึงสาระแก่นสารที่แท้จริงของศิลปวัฒนธรรมประเพณีท้องถิ่นได้ และสำคัญผิดในวัฒนธรรม ประเพณี เช่น เมื่อถึงประเพณีสงกรานต์ ก็คิดอย่างเดียวคือการเล่นสาดน้ำ เมื่อถึงลอยกระทง ก็เล่นประทัด เล่นบ้องไฟ โคมไฟ เป็นต้น จนกลายเป็นปัญหาที่เกิดจาก การประพฤตินอกรีตนอกรอยของของประเพณีวัฒนธรรมท้องถิ่น

การจะฟื้นฟูศิลปวัฒนธรรม ประเพณี วิถีท้องถิ่น ให้เป็นเครื่องมือสื่อสารสร้างการเปลี่ยนแปลงให้เกิดสุขภาวะทางสังคม โดยให้เด็ก/เยาวชน และชุมชนมีส่วนร่วม จึงมีความเป็นต้องสร้างแรงจูงใจ คู่ขนานกับการมีเงื่อนไขร่วมกัน โดยเฉพาะกับเด็ก/เยาวชน

โครงการนี้ จึงต้องการที่จะประเมินผลการดำเนินการของโครงการดังกล่าวว่าเป็นไปตามวัตถุประสงค์ที่กำหนดไว้หรือไม่ อย่างไร

**วัตถุประสงค์การประเมิน**

1. ประเมินผลการดำเนินงานโครงการปริศนาศิลปวัฒนธรรมล้านนากับการสื่อสารสร้างสุข ตำบลแม่แฝกใหม่ อำเภอสันทราย จังหวัดเชียงใหม่ ว่ามีความสอดคล้องกับวัตถุประสงค์ของโครงการหรือไม่ อย่างไร
2. เพื่อเสนอผลการประเมินต่อสสส.เพื่อนำไปใช้ประโยชน์ในการกำหนดนโยบายและการปรับปรุงแนวทางการสนับสนุนโครงการในอนาคต

**ประโยชน์ที่คาดว่าจะได้รับ**

1. ทราบผลการดำเนินงานโครงการปริศนาศิลปวัฒนธรรมล้านนากับการสื่อสารสร้างสุข ตำบลแม่แฝกใหม่ อำเภอสันทราย จังหวัดเชียงใหม่ ว่ามีความสอดคล้องกับวัตถุประสงค์ของโครงการหรือไม่ อย่างไร
2. ได้ข้อเสนอผลการประเมินต่อสสส.เพื่อนำไปใช้ประโยชน์ในการกำหนดนโยบายและการปรับปรุงแนวทางการสนับสนุนโครงการในอนาคต

**แนวคิดและวิธีการดำเนินงาน**

โครงการนี้ ใช้แนวคิดการประเมินผลตามรูปแบบของ CIPP Model ที่กำหนดประเด็นประเมิน 4 ประเด็น ได้แก่ สภาวะแวดล้อม (Contexts) ปัจจัยนำเข้า (Inputs) กระบวนการ (Process) และผลผลิต (Products)

มีวิธีการในการดำเนินงาน ดังนี้

1. ประสานการทำงานกับพื้นที่เป้าหมาย
2. การศึกษาเอกสารที่เกี่ยวข้องกับการดำเนินงานโครงการ ได้แก่ โครงการและเอกสารประกอบการขอรับการสนับสนุนงบประมาณจากสสส.
3. ลงพื้นที่เพื่อสัมภาษณ์แกนนำที่บริหารโครงการ
4. ลงระบบประเมินผลโครงการ
5. การวิเคราะห์ข้อมูลเพื่อนำไปสู่การสรุปรายงาน
6. การสรุปรายงานการประเมิน

**ขอบเขตการประเมินโครงการ**

* ขอบเขตด้านด้านพื้นที่ดำเนินงานบ้านแม่แฝกใหม่ อำเภอสันทราย จังหวัดเชียงใหม่
* ขอบเขตด้านด้านเวลา ตั้งแต่พฤศจิกายน 2561-มีนาคม 2562
* ขอบเขตด้านกลุ่มเป้าหมายของโครงการ

1. หัวหน้าโครงการ
2. แกนนำที่ร่วมดำเนินโครงการ ได้แก่ เด็กเยาวชน และประชาชนในพื้นที่

- ขอบเขตด้านเนื้อหา

การประเมินผลโครงการครั้งนี้ เป็นการประเมินผลการดำเนินงานโครงการในเนื้อหาเกี่ยวข้องกับ การดำเนินงานโครงการปริศนาศิลปะวัฒนธรรมล้านนากับการสื่อสารสร้างสุข ตำบลแม่แฝกใหม่ อำเภอสันทราย จังหวัดเชียงใหม่ ว่าการดำเนินงานมีความสอดคล้องกับวัตถุประสงค์ของโครงการหรือไม่ อย่างไร โดยใช้แนวคิดการประเมินผลแบบ CIPP Model ที่พิจารณาใน 4 ประเด็น ได้แก่ สภาวะแวดล้อม (Contexts) ปัจจัยนำเข้า (Inputs) กระบวนการ (Process) และผลผลิต (Products)

**กรอบการประเมินผลโครงการ**

ผลิตผล

(Products)

กระบวนการ

(Process)

ปัจจัยนำเข้า

(Inputs)

บริบท

(Contexts)

**ทีมงานผู้ประเมินเชียงใหม่และลำพูน**

1. ดร.วิชุลดา มาตันบุญ
2. นางวันเพ็ญ พรินทรากูล
3. นายวิสุทธิ์ เหล็กสมบูรณ์

............................................